b'\n_START_ARTICLE_\nTransjugularni intrahepati\xc4\x8dni portosistemski obvod\n_START_SECTION_\nIndikacije\n_START_PARAGRAPH_\nIndikacije za zdravljenje s transjugularnim intrahepati\xc4\x8dnim portosistemskim obvodom so zapleti portalne hipertenzije pri cirozi jeter in Budd-Chiarijev sindrom. Indikacije so lahko absolutne ali relativne. Absolutne so brezpogojne in zajemajo akutno krvavitev iz varic, kadar druge manj invazivne metode zdravljenja niso uspe\xc5\xa1ne, ponavljajo\xc4\x8de krvavitve iz varic in ascites in/ali hidrotoraks, ki ne reagirajo na zdravljenje. Relativne so odvisne od drugih okoli\xc5\xa1\xc4\x8din in zajemajo portalno hipertenzivno gastropatijo, trombozo portalne vene, s kavernozno transformacijo ali brez nje, prepre\xc4\x8devanje zapletov pred in med presaditvijo jeter, Budd-Chiarijev sindrom in hepatorenalni sindrom.'